32005R0078
L 016/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 78/2005 НА КОМИСИЯТА
от 19 януари 2005 година
за изменение на Регламент (EО) № 466/2001 относно тежките метали
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 315/93 на Съвета от 8 февруари 1993 г. за установяване на процедури на Общността относно замърсители в храните (1), и по-специално член 2, параграф 3 от него,
след консултации с Научния комитет по храните и Европейския орган за безопасност на храните,
като има предвид, че:
(1)
Регламент (ЕО) № 466/2001 на Комисията (2) определя максималното съдържание на някои замърсители в храните. Тези мерки, както конкретно са изменени с Регламент (ЕО) № 221/2002 на Комисията (3), включват максималното съдържание за тежките метали олово, кадмий и живак.
(2)
С оглед защитата на здравето е съществено замърсителите да се поддържат в граници, които не причиняват безпокойство за здравето. Максималното съдържание на олово, кадмий и живак трябва да бъде безопасно и толкова ниско, колкото разумно е възможно, на база добрите производствени и селскостопански/риболовни практики. Въз основа на новата информация относно постижимостта на максималното съдържание в някои водни видове, е необходимо да се ревизират съответните разпоредби на приложение I към Регламент (ЕО) № 466/2001 за тези замърсители в определени храни. Ревизираните разпоредби поддържат високо ниво на защита на здравето на потребителите.
(3)
Регламент (ЕО) № 466/2001 трябва да бъде съответно изменен.
(4)
Мерките, предвидени в настоящия регламент, са в съответствие със становището на Комитета по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 466/2001 се изменя, както е определено в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 януари 2005 година.